Diari Oficial de la Generalitat Valenciana


Sumari del DOGV 9761, del 08-01-2024 (2023/12147)

Extracte de la Resolució de 18 de desembre de 2023, de la consellera de Medi Ambient, Aigua, Infraestructures i Territori, per la qual es convoquen les ajudes a entitats locals per a la restauració d'hàbitats i espècies en espais naturals protegits de la Comunitat Valenciana, i se n'establixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12201


Data del document
:   18-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Extracte

Correcció d'errades

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

Extracte de la Resolució de 18 de desembre de 2023, de la consellera de Medi Ambient, Aigua, Infraestructures i Territori, per la qual es convoquen les ajudes a entitats locals per a la restauració d'hàbitats i espècies en espais naturals protegits de la Comunitat Valenciana, i se n'establixen les bases reguladores. [2023/12568]  
BDNS (identif.): 733961.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/733961)  
  
Primer. Objecte  
Aprovar les bases reguladores i convocar ajudes per a l'execució d'actuacions amb l'objectiu de contribuir a la restauració d'ecosistemes, infraestructura verda i la seua biodiversitat en espais naturals protegits de la Comunitat Valenciana.  
  
Segon. Entitats beneficiàries  
1. Podran adquirir la condició d'entitat beneficiària d'estes ajudes les entitats locals que complisquen tots els criteris següents:  
  
a) Que es tracte de municipis que se situen en l'àmbit d'un parc natural, monument natural o paisatge protegit, segons l'article 3.1 de la Llei 11/1994, de 27 de desembre, d'espais naturals protegits de la Comunitat Valenciana.  
b) Tindre part o tot el seu terme municipal declarat com a lloc d'importància comunitària (LIC), zona especial de conservació (ZEC) o zona d'especial protecció per a les aus (ZEPA), de conformitat amb el que establix l'article 3.3 de la Llei 11/1994, de 27 de desembre, d'espais naturals protegits de la Comunitat Valenciana. Si no és el cas, formar part de la zona de connectivitat ecològica prevista en els decrets de declaració de les ZEC i aprovació de normes de gestió.  
c) Pertànyer al sistema rural o franja intermèdia definits en el Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana.  
d) Tindre una població inferior a 10.000 habitants segons les xifres oficials de població dels municipis espanyols en aplicació de les bases del règim local (art. 17) de l'Institut Nacional d'Estadística actualitzades a 1 de gener de 2022.  
2. Per als municipis en el terme municipal dels quals es localitze un monument natural, no serà un requisit excloent el criteri establit en l'apartat b del punt anterior.  
3. Relació dels municipis que complixen tots els requisits definits en el punt anterior per a poder ser beneficiaris d'estes ajudes:  
  
a) Alacant: Agres, Alcocer de Planes, Alfafara, l'Alqueria d'Asnar, Banyeres de Mariola, Beniarrés, Benimarfull, Finestrat, Gaianes, Xaló, l'Orxa, Muro de Alcoy, el Pinós, Planes, Polop, Sax i Tibi.  
b) Castelló: Aín, Alcudia de Veo, Alfondeguilla, Algimia de Almonacid, Almedíjar, Altura, Artana, Ayódar, Azuébar, Borriol, Cabanes, Castell de Cabres, Xodos, Chóvar, Eslida, Fuentes de Ayódar, Higueras, Llucena, Matet, Pavías, la Pobla de Benifassà, la Pobla Tornesa, Rossell, Segorbe, Suera, Tales, Torralba del Pinar, les Useres, Vall de Almonacid, Vallibona, Villahermosa del Río, Villamalur i Vistabella del Maestrat.  
c) València: Atzeneta d'Albaida, Albaida, Bèlgida, Beniatjar, Bocairent, Bufali, Bugarra, Carrícola, Chera, Chulilla, Gestalgar, Marines, Nàquera, Olocau, Otos, el Palomar, Pedralba, Puebla de San Miguel, Ràfol de Salem, Salem, Segart, Serra, Sot de Chera, Venta del Moro, Villargordo del Cabriel i Gátova.  
  
Tercer. Bases reguladores  
Resolució de 2023, de la consellera de Medi Ambient, Aigua, Infraestructures i Territori, per la qual s'establixen les bases reguladores i es convoquen les ajudes a entitats locals per a la restauració d'hàbitats i espècies en espais naturals protegits de la Comunitat Valenciana (Pla de recuperació, transformació i resiliència).  
  
Quart. Dotació  
L'import destinat a les subvencions és d'1.200.000,00 euros i l'import màxim de la subvenció a cada beneficiari serà de 40.000,00 euros.  
  
  
Cinqué. Finançament  
El finançament d'estes ajudes s'emmarca en el marc pressupostari del programa 442.99, en què, mitjançant l'Acord de 29 de juny de 2023, del Consell, s'autoritza una transferència de crèdits per import de 1.200.000,00 euros, agrupació de romanents, per a la inclusió d'una nova línia de subvenció de concurrència competitiva (S1443), en el capítol 7 de l'esmentat programa 442.99, amb les dades descriptives següents: ajudes per al desenvolupament de projectes que suposen la restauració d'hàbitats i espècies, a més d'un suport econòmic a les entitats locals de l'interior que tinguen en el terme municipal espais naturals protegits. El 100 % de l'import de la subvenció procedix dels fons Next Generation EU de l'MRR.  
La part no executada en l'exercici pressupostari 2023 serà incorporada com a romanent en els exercicis pressupostaris següents fins a l'execució completa del programa.  
  
Sisé. Termini de presentació  
El termini per a presentar les sol·licituds serà d'un mes, comptat des de l'endemà de publicar-se l'extracte de la convocatòria en el Diari Oficial de la Generalitat Valenciana.  
  
València, 18 de desembre de 2023.- La consellera de Medi Ambient, Aigua, Infraestructures i Territori: Salomé Pradas Ten.